b"\n_START_ARTICLE_\nHumor a l'antiga Gr\xc3\xa8cia\n_START_PARAGRAPH_\nL'humor a l'antiga Gr\xc3\xa8cia compr\xc3\xa8n totes les manifestacions art\xc3\xadstiques i populars que pretenien fer riure l'espectador.\n_START_SECTION_\nAcudits\n_START_PARAGRAPH_\nEls acudits eren freq\xc3\xbcents entre els grecs, tot i que no es conservin gaires exemples a causa del seu car\xc3\xa0cter oral i ef\xc3\xadmer. La majoria estaven basats en jocs de paraules, com prova la compilaci\xc3\xb3 anomenada Philogelos del segle X, que recull acudits antics. Hip\xc3\xb2crates assenyalava els beneficis terap\xc3\xa8utics de riure.\n_START_SECTION_\nHumor visual\n_START_PARAGRAPH_\nEls gerros, \xc3\xa0mfores i altres peces de cer\xc3\xa0mica grega contenen de vegades acudits visuals, des de caricatures fins a posicions rid\xc3\xadcules durant l'acte sexual, representacions d'actes c\xc3\xb2mics o errades o l'aparici\xc3\xb3 de persones nobles en un context irreverent."